FOTO in VIDEO: Ljubezen po domače ~ Jože Švajger, 51 let, Gradac

Jože Švajger je 51-letni voznik viličarja, ki, ko ni v službi, pridno dela v domačem vinogadu, gozdu ali sadovnjaku. Je ljubiteljski motokrosist, ki rad ribari in igra nogomet. “Hiša ni dom, če v njej ni prave hrane za dušo in telo,” pravi.

Do svoje izbranke bi bil spoštljiv in prijazen, ob sebi pa si najbolj želi razumevajoče in dobrosrčne deklice.

Jože se predstavi:

“Imam končano srednjo kovinarsko šolo. Ne kadim, včasih spijem kozarec vina ob kosilu. Moji hobiji so ribarjenje, motokros in nogomet. Vodim kmetijo, ki sem jo podedoval od očeta. Živim z mamo, ki po večini opravlja gospodinjska dela.

Veliko mi pomeni domačnost in domača hrana. Moja najdaljša zveza je trajala pol leta. Imam psa Runa, ki varuje mojo kmetijo in je zares dober čuvaj.”

Najbolj zanimiva anekdota iz tvojega življenja je?

“Nekoč sem lovil ribe, a nisem imel ribiške karte. Ko so s čolnom mimo prišli čuvaji, sem pobegnil in počakal, da odidejo. Nato sem se vrnil in ujel tri krape.”

Tvoja življenjska strast je?

“Delo v vinogradu in ribolov.”

Piši Jožetu Š. na ona-on.com!
Kako bi opisal svojo kmetijo in kaj je glavna dejavnost s katero se ukvarjaš?

“Imam srednje veliko kmetijo, vinograde, gozd in sadovnjak. Od živali imam ovce in kokoši.”

Kako izgleda tvoj običajni delovni dan?

“Zjutraj grem v službo, potem pa delam doma. Čakajo me opravila v gozdu, sadovnjaku, košnja …”

Ali si spremljal prvo sezono šova Ljubezen po domače in kaj ti je najbolj ostalo v spominu?

“Sem spremljal. Najbolj so mi v spominu ostala dekleta, vse skupaj se mi je zdelo zabavno.”

Kaj ti predstavlja sodelovanje v šovu Ljubezen po domače?

“Upam, da bom našel kakšno pošteno žensko.”

Česa se v šovu najbolj veseliš in česa te je najbolj strah?

“Strah me ni ničesar. Veselim se potencialne ženske, prave zame.”

Kakšen tip ženske najbolj vidiš ob sebi in katere lastnosti so ti pri nasprotnem spolu najbolj pomembne?

“Ob sebi najbolj vidim prijazno in razumevajočo žensko, s katero se da pogovarjati. Žensko, ki je realna in dobra po srcu. Skupaj bi si ustvarila lepo življenje.”

Katere od tvojih lastnosti bodo dekleta najbolj prepričale?

“Mogoče bi dekle prepričalo to, da ji lahko nudim dom, do nje bi bil spoštljiv in prijazen.”

Ali v odnosih slediš svojemu srcu ali stojiš z nogami trdno na tleh?

“Kakor kdaj. Večinoma sem kar na realnih tleh.”

Kako bi opisal svoj popolni zmenek?

“S svojim čolnom bi dekle peljal po reki Lahinji.”

Kaj ti pomeni ljubezen?

“Ljubezen je sreča v življenju.”

Kakšen tip ženske ti bolj ustreza – divja tigrica ali plaha srnica?

“Vseeno mi je.”

Imaš kakšno sporočilo za vsa dekleta?

“Pridite k meni, da skupaj uživamo in se imamo lepo.”

Vir: 24ur.com/joze-svajger