FOTO in VIDEO: Ljubezen po domače ~ Vesna Šošteršič, 34 let, Veternik

34-letna Vesna prihaja iz vasice Veternik, življenje pa je posvetila živinoreji, poljedelstvu in vinogradništvu. Želi si mirnega, poštenega fanta, s katerim bi si ustvarila družino.

“Uživaj življenje dokler si živ in zdrav,” je življenjski moto živahne kmetovalke, ki najbolj uživa v piknikih z razgledi.

Vesna se predstavi:

“Živim in delam na kmetiji in v tem zelo uživam. Imam dva brata in sestro. Jaz sem najmlajša in edina ostala na kmetiji. Sem zgovorna, vedno nasmejana, optimistična oseba. Obožujem pivo in dobro družbo.

Moja najdaljša zveza je trajala eno leto in se je končala, ker bivši partner ni želel ostati na kmetiji. Najraje sem na traktorju ali v gozdu z motorko. V življenju me ni ničesar posebej strah. Nikoli se ne bi preselila drugam, saj uživam v kmečkih opravilih in na podeželju.”

Najbolj zanimiva anekdota iz tvojega življenja je?

“Igrali smo nogomet, letela sem za žogo in si zlomila nogo. Stara sem bila osem let.”

Tvoja življenjska strast je?

“Traktor, motorka in gozd.”

Piši Vesni na ona-on.com!
Kako bi opisala svojo kmetijo in kaj je glavna dejavnost s katero se ukvarjaš?

“Imamo ekološko kmetijo. Ukvarjamo se z živinorejo, poljedelstvom in vinogradništvom.”

Kako izgleda tvoj običajni delovni dan?

“Vstajam ob 6.30 in ves dan delam na kmetiji. Vedno grem najprej v hlev, potem pa postorim vse, kar je potrebno. Kosilo skuha mama, jaz kuham samo, če je nujno. Ona skrbi za gospodinjstvo, jaz raje delam zunaj.”

Ali si spremljala prvo sezono šova Ljubezen po domače in kaj ti najbolj ostaja v spominu?

“Sodelovala sem v prvi sezoni šova Ljubezen po domače.”

Kaj ti predstavlja sodelovanje v šovu Ljubezen po domače?

“Rada bi spoznala fanta, ki bi prišel živeti k nam na kmetijo.”

Česa se v šovu najbolj veseliš in česa te je najbolj strah?

“Strah me ni ničesar, veselim se, ker vem, da je zabavno.”

Kakšen tip fanta najbolj vidiš ob sebi in katere lastnosti so ti pri nasprotnem spolu najbolj pomembne?

“Poštenost, delavnost, da hodi v službo. Mora imeti izpit in avto ter željo po družini.”

Katere od tvojih lastnosti bodo fante najbolj prepričale?

“Veliko se smejim, sem dobrovoljka, rada se pogovarjam.”

Ali v odnosih slediš svojemu srcu ali stojiš z nogami trdno na tleh?

“Oboje po malem.”

Kako bi opisala svoj popolni zmenek?

“Piknik z razgledom, miren pogovor. Brez hrupa.”

Kaj ti pomeni ljubezen?

“Da imaš nekoga rad.”

Kakšen tip moškega ti ustreza?

“Všeč so mi bolj mirni fantje.”

Imaš kakšno sporočilo za fante?

“Ob meni je vedno dobra volja s kozarčkom sladkega vina v našem vinogradu.”

Vir: 24ur.com/vesna-sostersic